Okresná prokuratúra Veľký Krtíš 
Banícka 3, 990 80 Veľký Krtíš

Sp. zn. : Pv 382/11/6610	Veľký Krtíš, 11.7.2012
EEČ : 2-50-56-2012

U Z N E S E N I E

Trestná vec:	obvinená XXXXX  
Prečin:	Nezaplatenie dane podľa § 278 odsek 1 Trestného zákona číslo 300/2005 Zbierky zákonov v znení zákona číslo 576/2009 Zbierky zákonov

Rozhodol: 	prokurátor Okresnej prokuratúry Veľký Krtíš
Podľa § 216 odsek 1 Trestného poriadku podmienečne zastavujem trestné stíhanie obvinenej:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
v trestnej veci pre prečin nezaplatenia dane podľa § 278 ods. 1 Trestného zákona, ktorého sa mala  dopustiť obvinená na tom skutkovom základe, že: 
1.	dňa 09.02.2007 podala na Daňovom úrade vo XXXXX daňové priznanie k DPH za zdaňovacie obdobie III.  štvrťrok 2006 s vlastnou daňovou povinnosťou vo výške 903,70 €, kde nedoplatok vo výške 325,45 € neuhradila, 
2.	dňa 04.06.2007 podala na Daňovom úrade vo XXXXX daňové priznanie k DPH za zdaňovacie obdobie I. štvrťrok 2007 s vlastnou daňovou povinnosťou vo výške 744,60 €, kde nedoplatok vo výške 447,02 € neuhradila, 
3.	dňa 25.07.2007 podala na Daňovom úrade vo XXXXX daňové priznanie k DPH za zdaňovacie obdobie II.  štvrťrok 2007 s vlastnou daňovou povinnosťou vo výške 217,95 €, kde nedoplatok vo výške 117,95 € neuhradila, 
4.	dňa 25.10.2007 podala na Daňovom úrade vo XXXXX dodatočné daňové priznanie k DPH za zdaňovacie obdobie II.  štvrťrok 2007 s vlastnou daňovou povinnosťou vo výške 606,45 €, kde nedoplatok vo výške 388,50 € neuhradila, 
5.	dňa 25.10.2007 podala na Daňovom úrade vo XXXXX daňové priznanie k DPH za zdaňovacie obdobie III.  štvrťrok 2007 s vlastnou daňovou povinnosťou vo výške 710,34 €, kde nedoplatok vo výške 710,34 € neuhradila, 
6.	dňa 25.07.2008 podala na Daňovom úrade vo XXXXX daňové priznanie k DPH za zdaňovacie obdobie II.  štvrťrok 2008 s vlastnou daňovou povinnosťou vo výške 173,60 €, kde nedoplatok vo výške 19,65 € neuhradila, 
7.	dňa 26.01.2009 podala na Daňovom úrade vo XXXXX daňové priznanie k DPH za zdaňovacie obdobie IV.  štvrťrok 2008 s vlastnou daňovou povinnosťou vo výške 1 330,31 €, kde nedoplatok vo výške 1 330,31 € neuhradila, 
8.	dňa 27.07.2009 podala na Daňovom úrade vo XXXXX daňové priznanie k DPH za zdaňovacie obdobie I.  štvrťrok 2009 s vlastnou daňovou povinnosťou vo výške 137,03 €, kde nedoplatok vo výške 137,03 € neuhradila, 
9.	dňa 29.07.2009 podala na Daňovom úrade vo XXXXX dodatočné  daňové priznanie k DPH za zdaňovacie obdobie I.  štvrťrok 2009 s vlastnou daňovou povinnosťou vo výške 287,09 €, kde nedoplatok vo výške 150,06 € neuhradila, 
10.	dňa 27.07.2009 podala na Daňovom úrade vo XXXXX daňové priznanie k DPH za zdaňovacie obdobie II.  štvrťrok 2009 s vlastnou daňovou povinnosťou vo výške 357,34 €, kde nedoplatok vo výške 259,84 € neuhradila, 
11.	dňa 26.10.2009 podala na Daňovom úrade vo XXXXX daňové priznanie k DPH za zdaňovacie obdobie III.  štvrťrok 2009 s vlastnou daňovou povinnosťou vo výške 704,30 €, kde nedoplatok vo výške 704,30 € neuhradila, 
12.	dňa 25.07.2010 podala na Daňovom úrade vo Veľkom Krtíši dodatočné daňové priznanie k DPH za zdaňovacie obdobie III.  štvrťrok 2009 s vlastnou daňovou povinnosťou vo výške 980,36 €, kde nedoplatok vo výške 276,06 € neuhradila, 
13.	dňa 26.07.2010 podala na Daňovom úrade vo XXXXX daňové priznanie k DPH za zdaňovacie obdobie II.  štvrťrok 2010 s vlastnou daňovou povinnosťou vo výške 1 085,04 €, kde nedoplatok vo výške 1 085,04 € neuhradila,
14.	dňa 25.01.2011 podala na Daňovom úrade vo XXXXX daňové priznanie k DPH za zdaňovacie obdobie IV.  štvrťrok 2010 s vlastnou daňovou povinnosťou vo výške 310,00 €, kde nedoplatok vo výške 130,56 € neuhradila, 
15.	dňa 26.04.2011 podala na Daňovom úrade vo XXXXX daňové priznanie k DPH za zdaňovacie obdobie I.  štvrťrok 2010 s vlastnou daňovou povinnosťou vo výške 188,09 €, kde nedoplatok vo výške 188,09 € neuhradila, 

štátnemu rozpočtu v zastúpení Daňovým úradom vo XXXXX tak v lehotách splatnosti neuhradila daň z pridanej hodnoty spolu vo výške 6 370,20 €.
Podľa §216 odsek 2 Trestného poriadku je určená skúšobná doba pre jednotlivých obvinených nasledovne: 
1.	XXXXX, dátum narodenia: XXXXX 
12 mesiacov
Z priloženého spisového materialu nevyplýva potreba uložiť obvinenej v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
         Uznesením povereného príslušníka PZ, OO PZ XXXXX, sp. zn. XXXXX zo dňa 10.07.2011 bolo podľa § 199 ods. 1 Tr. por. začaté trestné stíhanie a súčasne podľa § 206 ods. 1 Tr. por. vznesené obvinenie XXXXX za prečin nezaplatenia dane podľa § 278 ods. 1 Tr. zák. na skutkovom základe tak, ako je to uvedené vo výrokovej časti tohto uznesenia. 

         Po skončení skráteného vyšetrovania poverený príslušník PZ predložil na tunajšiu okresnú prokuratúru vyšetrovací spis s návrhom na podanie obžaloby. Následne bolo vykonané konanie o dohode o vine a treste, z ktorého vyplynulo, že sú splnené podmienky na podmienečné zastavenie trestného stíhania obvinenej. 

Obvinená vyhlásila, že skutok ktorý je jej kladený za vinu spáchala, úprimne to ľutuje a zvyšnú škodu doplatí. V budúcnosti sa vyvaruje takéhoto protiprávneho konania. Dlhovanú daň, ktorá je predmetom tohto trestného konania v plnej výške nahradila o čom predložila potvrdenia. Súhlasila s podmienečným zastavením trestného stíhania. 

	Poškodená XXXXX, splnomocnená zástupkyňa DÚ XXXXX pri výpovedi dňa 24.10.2011 uviedla, že obvinená za obdobie III. štvrťroka 2006 až I. štvrťroka 2011 si neplnila riadne daňové povinnosti. Dňa 31.08.2011 uhradila na DPH dlh vo výške 1.000 €, čím tento znížila na sumu 5.370,20 €. Pri ďalšom výsluchu dňa 16.04.2012 poškodená uviedla, že k tomuto dňu obvinená dlhuje  na dani z pridanej hodnoty sumu vo výške 3.870,20 €. 

	Z fotokópii  príkazu na úhradu vo XXXXX z 05.06.2012 na sumu 1.500 € a z fotokópie poštového peňažného poukazu zo dňa 09.07.2012 znejúceho na sumu 2.370,20 € mám za preukázané, že obvinená aj zvyšnú časť dlhovanej dane z pridanej hodnoty vo výške 3.870,20 € uhradila. 

	Obvinená má jeden záznam v registri trestov a to rozhodnutie Okresného súdu XXXXX sp. zn. XXXXX z 09.07.1998, ktorým bola uznaná vinnou z trestného činu sprenevery spolupáchateľstvom podľa  § 9 ods. 2, § 248 ods. 1, 2 Tr. zák. za čo jej bol uložený podmienečný trest odňatia slobody na 1 rok so skúšobnou dobou do 29.07.2000. Osvedčila sa dňa 17.03.2001 Zároveň jej bol uložený trest zákazu činnosti vykonávať hmotne zodpovednú funkciu na 1 rok, kde trest vykonala 29.07.1999, toto odsúdenie je zahladené a hľadí sa na ňu ako by nebola odsúdená. Správa z miesta trvalého bydliska  ju hodnotí kladne, ako občianku priateľskej povahy, ktorá je ku spoluobčanom úctivá.

Po zhodnotení všetkých horeuvedených skutočností som dospel k názoru, že v predmetnej veci sú splnené podmienky na podmienečné zastavenie trestného stíhania podľa § 216 ods. 1 písm. a, b, c Tr. por. Obvinená dala na tento postup  súhlas, nie sú dôvodné pochybnosti o tom, že jej vyhlásenie bolo vykonané slobodne, vážne a zrozumiteľne. Vzhľadom na osobu obvinenej, jej doterajší život a okolnosti prípadu mám za to, že podmienečné zastavenie trestného stíhania so skúšobnou dobou na 12 mesiacov možno považovať za dostačujúce. Obvinená je povinná v priebehu skúšobnej doby viesť riadny život, nedopúšťať sa protiprávnych konaní, inak prokurátor rozhodne, a to aj počas skúšobnej doby, že sa v trestnom stíhaní bude pokračovať. 

          Na základe vyššie uvedeného som preto rozhodol tak, ako je to uvedené vo výrokovej časti tohto uznesenia. 
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Martin Džavoronok
prokurátor